Tove Åman

Tove Kristiina Linnea Åman (s. 16. syyskuuta 1970 Kokkola) on suomalainen laulaja (sopraano).

Tove Åman valmistui musiikin maisteriksi Sibelius-Akatemiasta 2003, opettajanaan Anita Välkki, ja piti ensikonserttinsa 2005. Hän voitti 1993 Kangasniemen laulukilpailun ja 1999 Lappeenrannan laulukilpailun. Åman on ollut vuodesta 1999 Suomen Kansallisoopperan solistikunnan vakituinen jäsen. Hän on myös vieraillut Brysselin Théâtre Royal de la Monnaiessa.

Åmanin esittämiä rooleja ovat muun muassa Pamina (oopperasta Taikahuilu), Fiordiligi (Così fan tutte), Kreivitär (Figaron häät), Micaëla (Carmen), Mimì (La Bohème), Rusalka ja Leonora (Kaarle-kuninkaan metsästys).

Lähteet

Suomalaiset sopraanot
Vuonna 1970 syntyneet
Elävät henkilöt